กระทรวงแรงงาน ขับเคลื่อน โครงการดูแลสุขภาพผู้ประกันตนเชิงรุกในสถานประกอบการ ลดอัตราเจ็บป่วย สร้างหลักประกันความมั่นคงในการทำงาน
นายสุชาติ ชมกลิ่น รัฐมนตรีว่าการกระทรวงแรงงาน ตรวจเยี่ยมการให้บริการโครงการดูแลสุขภาพผู้ประกันตนเชิงรุกในสถานประกอบการ ณ บริษัท เอส บี อุตสาหกรรมเครื่องเรือน จำกัด อำเภอบางบัวทอง จังหวัดนนทบุรีรมว.แรงงาน เปิดเผยว่ากระทรวงแรงงานได้ คิกออฟ โครงการดังกล่าว โดยเน้นหลักการ “ป้องกัน ดีกว่าแก้ไข” เพื่อค้นหาความเสี่ยงด้านสุขภาวะ และใช้เทคโนโลยีเข้ามาให้บริการด้านการแพทย์ ช่วยลดค่าใช้จ่ายที่สูญเสียไปกับการรักษาพยาบาล และสามารถ ลดจำนวนวันลางาน รวมทั้งลดอัตราการเจ็บป่วยเรื้อรัง ที่ทำให้เกิดอันตราย พิการและเสียชีวิตได้รมว.แรงงาน ยังกล่าวแสดงความเชื่อมั่นว่า โครงการนี้จะส่งผลดีต่อผู้ประกันตนในวัยแรงงาน ในการดูแลสุขภาพของตนเองมากขึ้น ทำให้แรงงานมีคุณภาพชีวิตที่ดีและเป็นกำลังสำคัญในการขับเคลื่อนเศรษฐกิจของประเทศต่อไปขณะที่ นายบุญสงค์ ทัพชัยยุทธ์ เลขาธิการสำนักงานประกันสังคม กล่าวถึงการขับเคลื่อนโครงการดูแลสุขภาพผู้ประกันตนเชิงรุกในสถานประกอบการว่า ได้เริ่มดำเนินการตั้งแต่วันที่ 9 ม.ค. - 16 ม.ค. 66 ยอดผู้ประกันตนเข้ารับบริการตรวจสุขภาพกับสถานพยาบาล ในสถานประกอบการในพื้นที่นำร่องพร้อมกัน 7 จังหวัด ได้แก่ นนทบุรี สมุทรปราการ ชลบุรี ปทุมธานี ระยอง พระนครศรีอยุธยา และสมุทรสาคร เป็นผู้ประกันตนคนไทย 7,104 คน และผู้ประกันตนชาวต่างชาติ 1,433 คน รวมทั้งสิ้น 8,537 คน สำหรับกิจกรรมดังกล่าว ได้มีการตรวจสุขภาพเพื่อค้นหาความเสี่ยงโรคไม่ติดต่อเรื้อรัง (NCDs) ได้แก่ ตรวจน้ำตาลในเลือด และตรวจไขมันในเส้นเลือด ให้คำแนะนำ และคำปรึกษา การปรับเปลี่ยนพฤติกรรมของกลุ่มเสี่ยง ฯลฯ